按开头字查诗词
五剧车声隐若雷,北邙惟见冢千堆。
夕阳劝客登楼去,山色将秋绕郭来。
寒甚更无修竹倚,愁多思买白杨栽。
全家都在风声里,九月衣裳未剪裁。
五十余年别故山,今朝底事挈家还。
老来报本思宗祖,不为豪夸里巷间。
五洞深沈,九峰回抱,望中云汉相侵。暮春天气,宫殿翠烟深。一片山光澹净,溪月上、碧水浮金。环楼杪,仙人度曲,空外响虚音。龙香,时暗引,青鸾白鹤,飞下秋阴。露华冷、环珠点缀瑶林。犹记华胥梦断,从别後、几许追寻。人间世,逝川东注,红日又西沈。
五行不到处,一气未生前。清光赫赫,无何乡里独超然。日月岂能照鉴,天地不能包裹,晃朗妙无边。赖有竹涧水,却向世人传。杳兮冥,恍兮惚,湛兮然。这些消息,浑身是口也难诠。截断千差歧路,屏除万般机巧,缆住钓鱼船。往事都休问,静坐一炉烟。
五年为邑鬓霜侵,吏隐由来得趣深。
不独弦歌长满耳,兼闻桃李已成阴。
晨昏我有南陔恋,江海君怀北阙心。
早晚飞沉俱遂志,愿将初服敌华簪。
五日一番升座,拈出现成行货。
大众普请商量,恰是老僧罪过。
五月榴花照眼明,枝间时见子初成。
可怜此地无车马,颠倒苍苔落绛英。
五柳门南派水东,水边亭上兴无穷。
半窗山色来云外,一枕荷香带雨中。
绣被夜歌青翰楫,绿波春飏紫茎风。
尘曹未窃江湖号,携手兰干早晚同。
五十明朝是,兹宵不得眠。
杯盘分节序,火炬照村田。
春色来何处,梅花在目前。
自然添白发,岂为惜流年。
五更里,朦胧定。心养浩月一轮镜。照破贪嗔玻这回须要鬼神惊。只要真清为真静。功满朝上圣。
五老峰前三峡桥,不论时节听飞潮。
那知冷落穷山时,忽见晴空练一条。
五疏才蒙一语俞,拜扶老母望天除。
孤孀节操劬劳外,独苦心情喜惧余。
宽处栽花占月令,静中检药印方书。
东风吹绿长春径,不羡潘家有板舆。
五马萧萧不醉归,祗人阡陌卷旌旗。
今朝故为劝农出,未与诸君泛酒池。
五彩萦筒秫稻香,千门结艾鬓髯张。
旋开宝典寻风物,要及灵辰共祓禳。
五色诸虫脸,锄弯注地长。
再如锅底黑,此物号强良。
五老峰前万顷江,女儿浦口鸳鸯双。
惊飞何处沙上宿,夜雨钓船灯照窗。
五十头白翁,南北逃世